Neymar Messi bilan bir jamoada o‘ynab, “Oltin to‘p” olishga ishonmayapti va “MYu”ga o‘tmoqchi

“Barselona” hujumchisi Neymar yaqin kelajakda “Manchester Yunayted”ga o‘tishi mumkin. Bu haqida Sky Sports nashri xabar tarqatmoqda, deb yozadi “Uff.uz”.

Xabarda aytilishicha, 23 yoshli futbolchi “Barselona”da Lionel Messi bilan bir jamoada o‘ynab, dunyoning eng yaxshi futbolchisi degan e’tirofga sazovor bo‘lishiga ishonmayapti va klubini o‘zgartirish istagida. Shu sababli “MYu” tomonidan bildirilgan taklifni ko‘rib chiqishda davom etmoqda.
Neymar joriy mavsum Ispaniya chempionatida 5 ta uchrashuvda maydonga tushgan va 3 ta gol kiritgan. Shuningdek, YeChL doirasida bir uchrashuvda maydonga tushgan.
Eslatib o‘tamiz, Messi tizzasidagi jarohat tufayli 7—8 haftaga safdan chiqdi.